CELEX: 32017R2305
Language: et
Date: 2017-12-12 00:00:00
Title: Euroopa Parlamendi ja nõukogu määrus (EL) 2017/2305, 12. detsember 2017, millega muudetakse määrust (EL) nr 1303/2013 seoses majandusliku, sotsiaalse ja territoriaalse ühtekuuluvuse vahendite ning majanduskasvu ja tööhõivesse investeerimise eesmärgi ning Euroopa territoriaalse koostöö eesmärgi jaoks ette nähtud vahendite muutmisega

15.12.2017   
            
            
               ET
            
            
               Euroopa Liidu Teataja
            
            
               L 335/1
            
         EUROOPA PARLAMENDI JA NÕUKOGU MÄÄRUS (EL) 2017/2305,
   12. detsember 2017,
   millega muudetakse määrust (EL) nr 1303/2013 seoses majandusliku, sotsiaalse ja territoriaalse ühtekuuluvuse vahendite ning majanduskasvu ja tööhõivesse investeerimise eesmärgi ning Euroopa territoriaalse koostöö eesmärgi jaoks ette nähtud vahendite muutmisega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 177,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   pärast konsulteerimist Euroopa Majandus- ja Sotsiaalkomiteega,
   pärast konsulteerimist Regioonide Komiteega,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Euroopa Parlamendi ja nõukogu määrusega (EL) nr 1303/2013 (2) on ette nähtud ühised üldnormid, mida kohaldatakse Euroopa struktuuri- ja investeerimisfondide suhtes.
            
         
               (2)
            
            
               Vastavalt nõukogu määruse (EL, Euratom) nr 1311/2013 (3) artikli 7 lõikele 1 ja määruse (EL) nr 1303/2013 artikli 92 lõikele 3 vaatas komisjon 2016. aastal läbi kõik liikmesriikidele aastatel 2017–2020 ühtekuuluvuspoliitika majanduskasvu ja tööhõivesse investeerimise eesmärgi raames tehtavad eraldised.
            
         
               (3)
            
            
               Vastavalt määruse (EL, Euratom) nr 1311/2013 artikli 7 lõikele 3 ja määruse (EL) nr 1303/2013 artikli 92 lõikele 3 esitas komisjon selle läbivaatamise tulemused 30. juuni 2016. aasta teatises nõukogule ja Euroopa Parlamendile „Finantsraamistiku tehniline kohandamine 2017. aastaks vastavalt kogurahvatulu muutustele ja ühtekuuluvuspoliitika rahastamispaketi kohandustele“. Komisjon märkis teatises, et kõige värskema statistika kohaselt oli kogueraldiste ja läbivaadatud eraldiste vaheline summeeritud erinevus suurem kui +/– 5 % Belgias, Tšehhi Vabariigis, Taanis, Eestis, Iirimaal, Kreekas, Hispaanias, Horvaatias, Itaalias, Küprosel, Madalmaades, Sloveenias, Slovakkias, Soomes, Rootsis ja Ühendkuningriigis. Lisaks märkis komisjon, et arvestades kogurahvatulu ühe elaniku kohta aastatel 2012–2014 vastab Küpros alates 1. jaanuarist 2017 kõikidele nõuetele, mis on vajalikud Ühtekuuluvusfondi toetuse saamiseks.
            
         
               (4)
            
            
               Määruse (EL, Euratom) nr 1311/2013 artikli 7 lõigete 4 ja 5 ning määruse (EL) nr 1303/2013 artikli 92 lõike 3 kohaselt kohandatakse asjaomastele liikmesriikidele tehtud eraldisi vastavalt, kui kohanduste summaarne netomõju ei ole suurem kui neli miljardit eurot.
            
         
               (5)
            
            
               Kuna läbivaatamine mõjutas majanduskasvu ja tööhõivesse investeerimise eesmärgi, Euroopa territoriaalse koostöö eesmärgi ning noorte tööhõive algatuse jaoks eraldatud koguvahendite iga-aastast jaotust, rakendati läbivaatamine komisjoni rakendusotsusega (EL) 2016/1941 (4).
            
         
               (6)
            
            
               Kõnealuste kohanduste netomõju on majandusliku, sotsiaalse ja territoriaalse ühtekuuluvuse vahendite suurendamine 4 miljardi euro võrra. Kõnealune vahendite suurenemine peaks kajastuma määruse (EL) nr 1303/2013 artikli 91 lõikes 1, mida tuleks seega vastavalt muuta.
            
         
               (7)
            
            
               Määruse (EL) nr 1303/2013 artikli 92 lõikes 1 sätestatud majanduskasvu ja tööhõivesse investeerimise eesmärgi vahendeid ning nende jaotust vähem arenenud piirkondade, üleminekupiirkondade, enam arenenud piirkondade ja Ühtekuuluvusfondist toetust saavate liikmesriikide ning äärepoolseimate piirkondade vahel tuleks vastavalt kohandada.
            
         
               (8)
            
            
               Määruse (EL, Euratom) nr 1311/2013 artikli 14 lõike 1 kohaselt moodustavad mitmeaastase finantsraamistiku kulukohustuste assigneeringute ülemmäärade raames olemas olevad varud finantsraamistiku kulukohustuste koguvaru, mis tuleb teha kättesaadavaks lisaks finantsraamistikus aastate 2016–2020 kohta kindlaks määratud ülemmääradele majanduskasvu ja tööhõive, eriti noorte tööhõive suurendamisega seotud poliitiliste eesmärkide saavutamiseks. Nõukogu määrusega (EL, Euratom) 2017/1123 (5) kaotati piirang, mis oli seotud mitmeaastase finantsraamistiku kulukohustuste assigneeringute ülemmäärade raames olemasolevate varudega aastatel 2014–2017 ning võimaldati nii pikendada noorte tööhõive algatust kuni aastani 2020 ja suurendada ajavahemikul 2017–2020 noorte tööhõive algatusele suunatud sihtotstarbelist eraldist 1,2 miljardi euro võrra (jooksevhindades). Noorte tööhõive algatusele suunatud sihtotstarbelist eraldist, nagu see on sätestatud määruse (EL) nr 1303/2013 artikli 91 lõikes 1 ja artikli 92 lõikes 5, tuleks seega vastavalt kohandada.
            
         
               (9)
            
            
               Komisjon kiitis vastavalt määruse (EL) nr 1303/2013 artikli 94 lõikele 2 heaks Taani esitatud ettepaneku paigutada osa talle Euroopa territoriaalse koostöö eesmärgi jaoks ette nähtud assigneeringutest ümber majanduskasvu ja tööhõivesse investeerimise eesmärgi alla. Ümberpaigutatud summa peaks kajastuma kõnealuse määruse artikli 92 lõikes 9 sätestatud Euroopa territoriaalse koostöö eesmärgi täitmiseks kättesaadavate koguvahendite kohanduses.
            
         
               (10)
            
            
               Vastavalt määruse (EL, Euratom) nr 1311/2013 artikli 19 lõikes 1 sätestatud menetlusele kanti nõukogu määrusega (EL, Euratom) 2015/623 (6) järgmistesse aastatesse üle 11 216 187 326 euro (jooksevhindades) struktuurifondide ja Ühtekuuluvusfondi assigneeringuid. Ümberpaigutatud summa peaks kajastuma määruse (EL) nr 1303/2013 VI lisas, kus on sätestatud kulukohustuste assigneeringute jaotus aastate kaupa aastatel 2014–2020. Lisaks kanti järgmistesse aastatesse üle 9 446 050 652 euro (jooksevhindades) Euroopa Maaelu Arengu Põllumajandusfondi ning Euroopa Merendus- ja Kalandusfondi assigneeringuid, mida ei olnud võimalik 2014. aastal kulukohustustega siduda ega 2015. aastasse üle kanda.
            
         
               (11)
            
            
               Võttes arvesse vajadust tagada, et eelarveaastal 2017 kättesaadavaks tehtavad täiendavad eraldised on finantskohustustega kaetud, sealhulgas asjassepuutuvatesse programmidesse tehtavate muudatustega, on asjakohane teha erand kaheksa nädala pikkusest tähtajast, millele on osutatud Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli (nr 1) (Riikide parlamentide rolli kohta Euroopa Liidus) artiklis 4.
            
         
               (12)
            
            
               Pidades silmas noorte tööhõive algatust toetavate programmide pikendamise pakilisust, peaks käesolev määrus jõustuma järgmisel päeval pärast selle avaldamist Euroopa Liidu Teatajas.
            
         
               (13)
            
            
               Määrust (EL) nr 1303/2013 tuleks seetõttu muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 1303/2013 muudetakse järgmiselt.
   
               1)
            
            
               Artikli 91 lõige 1 asendatakse järgmisega:
               „1.   Eelarveliste kulukohustuste täitmiseks aastatel 2014–2020 ette nähtud majandusliku, sotsiaalse ja territoriaalse ühtekuuluvuse rahalised vahendid on 329 978 401 458 eurot 2011. aasta hindades vastavalt VI lisas aastate kaupa toodud jaotusele; sellest 325 938 694 233 eurot on eraldatud ERFi, ESFi ja Ühtekuuluvusfondi jaoks ning 4 039 707 225 eurot on sihtotstarbeline eraldis noorte tööhõive algatuse jaoks. Programmitöö ja edasise liidu üldeelarvesse lisamise tarvis korrigeeritakse majandusliku, sotsiaalse ja territoriaalse ühtekuuluvuse vahendeid aastas 2 % indeksiga.“
            
         
               2)
            
            
               Artiklit 92 muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   Majanduskasvu ja tööhõivesse investeerimise eesmärgi vahendid moodustavad 96,09 % koguvahenditest (st kokku 317 103 114 309 eurot) ja need jaotatakse järgmiselt:
                           
                                       a)
                                    
                                    
                                       48,64 % (st kokku 160 498 028 177 eurot) vähem arenenud piirkondadele;
                                    
                                 
                                       b)
                                    
                                    
                                       10,19 % (st kokku 33 621 675 154 eurot) üleminekupiirkondadele;
                                    
                                 
                                       c)
                                    
                                    
                                       15,43 % (st kokku 50 914 723 304 eurot) enam arenenud piirkondadele;
                                    
                                 
                                       d)
                                    
                                    
                                       20,01 % (st kokku 66 029 882 135 eurot) Ühtekuuluvusfondist toetust saavatele liikmesriikidele;
                                    
                                 
                                       e)
                                    
                                    
                                       0,42 % (st kokku 1 378 882 914 eurot) täiendava toetusena ELi toimimise lepingu artiklis 349 kindlaks määratud äärepoolseimatele piirkondadele ja NUTS 2. tasandi piirkondadele, mis täidavad 1994. aasta ühinemisakti protokolli (nr 6) artiklis 2 sätestatud kriteeriume.“;
                                    
                                 
                     
                           b)
                        
                        
                           lõige 5 asendatakse järgmisega:
                           „5.   Noorte tööhõive algatusele ettenähtud vahendid on 4 039 707 225 eurot noorte tööhõive algatusele ette nähtud sihtotstarbelisest eraldisest ja vähemalt 4 039 707 225 eurot ESFi sihipärastest investeeringutest.“;
                        
                     
                           c)
                        
                        
                           lõige 9 asendatakse järgmisega:
                           „9.   Aastatel 2014–2020 moodustavad Euroopa territoriaalse koostöö eesmärgi vahendid eelarveliste kulukohustuste täitmiseks fondidest kättesaadavatest koguvahenditest 2,69 % (st kokku 8 865 148 841 eurot).“
                        
                     
         
               3)
            
            
               VI lisa asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 12. detsember 2017
      
         
            Euroopa Parlamendi nimel
         
         
            president
         
         A. TAJANI
      
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Euroopa Parlamendi 30. novembri 2017. aasta seisukoht (Euroopa Liidu Teatajas seni avaldamata) ja nõukogu 7. detsembri 2017. aasta otsus.
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).
   
      (3)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).
   
      (4)  Komisjoni 3. novembri 2016. aasta rakendusotsus (EL) 2016/1941, millega muudetakse rakendusotsust 2014/190/EL, milles sätestatakse Euroopa Regionaalarengu Fondile, Euroopa Sotsiaalfondile ja Ühtekuuluvusfondile majanduskasvu ja tööhõivesse investeerimise eesmärgi ning Euroopa territoriaalse koostöö eesmärgi kohaselt ette nähtud koguvahendite iga-aastane jaotus liikmesriikide vahel, noorte tööhõive algatuse jaoks ette nähtud sihtotstarbelise eraldise iga-aastane jaotus liikmesriikide vahel ja rahastamiskõlblike piirkondade loetelu ning summad, mis kantakse igale liikmesriigile Ühtekuuluvusfondist ja struktuurifondidest tehtud eraldistest üle Euroopa Ühendamise Rahastule ja enim puudust kannatavate isikute abistamiseks ajavahemikus 2014–2020 (ELT L 299, 5.11.2016, lk 61).
   
      (5)  Nõukogu 20. juuni 2017. aasta määrus (EL, Euratom) 2017/1123, millega muudetakse määrust (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 163, 24.6.2017, lk 1).
   
      (6)  Nõukogu 21. aprilli 2015. aasta määrus (EL, Euratom) 2015/623, millega muudetakse määrust (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 103, 22.4.2015, lk 1).
   
      LISA
      „
            VI LISA
            KULUKOHUSTUSTE ASSIGNEERINGUTE JAOTUS AASTATE KAUPA AASTATEL 2014–2020
            Korrigeeritud jaotus aastate kaupa (sh noorte tööhõive algatuse jaoks ettenähtud lisatoetus)
            
                         
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        Kokku
                     
                  
                        Eurodes 2011. aasta hindades
                     
                     
                        34 108 069 924 
                     
                     
                        55 725 174 682 
                     
                     
                        46 044 910 736 
                     
                     
                        48 027 317 164 
                     
                     
                        48 240 419 297 
                     
                     
                        48 712 359 314 
                     
                     
                        49 120 150 341 
                     
                     
                        329 978 401 458 
                     
                  “